open-index/open-wikipedia-markdown huggingface dataset:
Fontanaría

[miniatura|[Billa vertendo auga potable.]]
A **fontanaría** ou **fontanería** é a actividade relacionada coa instalación e mantemento de redes de tubaxes para o abastecemento de auga potable e evacuación de augas residuais, así como as instalacións de calefacción en edificacións e outras construcións.

## Etimoloxía 
O nome «fontanaría», deriva de «fontaneiro», que provén de «fontana», que é sinónimo de «fonte» e á súa vez provén do latín *fontāna*.

## Historia 
A historia da fontanaría remóntase ós tempos da Antiga Roma, onde xa construían acuedutos de pedra para conducir a auga até as instalacións dos pazos dos seus emperadores e ós seus famosos baños, así como cloacas para desaloxala unha vez usada. A fontanaría moderna ten os seus inicios a finais do século XIX co uso dos tubos de ferro fundido para conducir a auga, os cales se soldaban con chumbo, que era fundido mediante un queimador e despois vertido nas unións. Este sistema utilizouse até finais da década dos setentas, aínda que para outro tipo de instalacións non relacionadas co consumo humano, aínda se utiliza.

Na maioría dos países occidentais o uso do sistema ferro fundido-chumbo está prohibido, tanto para a condución de auga potable como para a evacuación de augas residuais. Os motivos son que co desgaste interno das tubaxes por mor da fricción, pequenas partículas de chumbo mestúranse coa auga, provocando plumbose ós consumidores; por outra banda, o seu traballo é lento, complexo e moi custoso en comparanza con outros materiais máis modernos como o cobre, ao PVC, o polietileno de alta densidade (PEAD) e moitos outros.

Hoxe en día, a soldadura de chumbo foi substituída por varios sistemas, segundo o material da tubaxe: soldadura de aceiro, para tubos de aceiro; estaño soldado a gas, para tubos de cobre; adhesivo solvente, para tubos de PVC; termofusión para tubos de polipropileno e/ou de polibuteno; morteiro de cemento para tubos de concreto e pastas especiais para tubos de asbesto-cemento. Existen tamén as unións mecánicas, que poden ser a compresión ou bridadas ou roscadas.

## Notas 
## Véxase tamén 
### Bibliografía 
*
Ferrollo

miniatura|200x200px|Ferrollo de gancho.
miniatura|200x200px|Ferrollo de seguridade.
Un **ferrollo** ou **pasador** é unha barra cilíndrica de ferro que se emprega para pechar e axustar unha porta ou unha fiestra con marco, ou as contras das portas e das ventás.

## Orixe histórica 
miniatura|Ferrollo antigo.

O modelo máis sinxelo de pasador, contemporáneo na China e Grecia, e que aínda hoxe se emprega, consistía nunha fendedura na porta para introducir por ela un carabullo curvo que eleva o ferrollo, así, metendo a súa punta polo burato a porta abríase ó correlo ou erguelo. Este arcaico sistema de seguridade foise perfeccionando engadíndolle ó ferrollo pancas de madeira, que o pechar se introducían en buratos.

Nos xacementos arqueolóxicos romanos é común atopar pasadores e chaves de ferro, aínda que a maioría deberon ser de madeira. A finais do século -I aparecen pechaduras máis complexas, con chaves e ferrollos metálicos nos que a chave levantaba as pancas e corría así o ferrollo. O seguinte paso na inventiva da seguridade foi un resorte de ferro que empurraba as pancas nos buratos manténdoas a presión dentro deles. Deste xeito, o *ferrollo* deu paso á *pechadura*.

## Notas
Domingo Villar Grangel

**Domingo Villar Grangel**, nado en Santiago de Compostela en 1882 e finado en Bolivia en 1933, foi un avogado, político e escritor galego.

## Traxectoria 
Fillo de Jose Villar e Vicenta Granjel. Estudou Dereito na Universidade de Santiago de Compostela. Instalouse en Madrid, onde traballou no Ministerio de Fomento. Colaborou en *Correo de Galicia* e *Almanaque Gallego* e foi un activo conferenciante. Redactou a memoria de constitución da Compañía Xeral dos Ferrocarrís de Galicia, da que foi conselleiro. Na ditadura de Primo de Rivera interveu a favor de José Calvo Sotelo na campaña municipal e foi nomeado gobernador civil de Cuenca (1924-1925) e das Palmas (1925-1926). Despois marchou a Bolivia, onde foi catedrático de Dereito Administrativo, e onde morreu en 1933.

## Obras 
* *La emigración gallega*, 1901.
* *Porvenir económico de España*, 1903.
* *Ferrocarriles secundarios de Galicia*, 1904.
* *El problema de los cambios*, 1906.
* *Póliza de préstamos sobre mercancías*, 1907.
* *Un Ministro de Fomento. Don Augusto González Besada*, 1909.
* *Jovellanos y la reforma agraria*, 1912.
* *Cartas sobre Galicia*, 1914.
* *Estudios de derecho administrativo*, 1914.

## Vida persoal 
Casou en Vilagarcía de Arousa con Celia Padín Piñeiro en 1911.

## Notas 
## Véxase tamén 
### Ligazóns externas 
* Xornalistas na historia de Vilagarcía de Arousa
Nadia Murad

**Nadia Murad Basee Taha** (en&nbsp;:  ou ), nada en 1993, é unha activista&nbsp;iézidi a prol dos dereitos humanos,, Premio Nobel da Paz en 2018. En&nbsp;setembro de 2016 converteuse en Embaixadora de Boa Vontada&nbsp;para a Dignidade de Superviventes de Tráfico Humano da Nacións Unidas (UNODC). A&nbsp;misión de Nadia é patrocinada e apoiado por Yazda: Organización Iézidi Internacional. Foi secuestrada e retida polo Estado islámico en agosto de 2014. O 1 de xuño de 2017, regresou á súa aldea de casa de Kocho após tres anos.

## Traxectoria 
Murad naceu na vila de Kocho, en Sinjar, Iraq. A súa familia, pertencente á minoría etno-relixiosa dos iézidis, era granxeira.

### Catividade 
Con 19 anos, Murad era unha estudante da vila de Kocho, no norte de Iraq, cando soldados de Estado Islámico rodearon a comunidade iézidi asasinando a 600 persoas, incluíndo a seis irmáns de Nadia, e levando consigo ás mozas como escravas. Ese ano, Murad foi unha das máis de 6&nbsp;700 mulleres iézidis que foron tomadas como prisioneiras polo Estado Islámico en Iraq. Foi retida como escrava na cidade de Mosul, e foi golpeada, queimada con cigarros e violada cando tratou de escapar. Nadia foi finalmente quen de fuxir cando o seu raptor deixou a casa sen pechar. Foi acollida por unha familia dos arredores que conseguiron levala fóra da área controlada polo Estados Islámico, permitíndolle chegar até un campo de refuxiados de Duhok, no norte de Iraq. No 2015, foi unha das 1000 mulleres e nenos que se beneficiaron do programa de refuxiados do Goberno de Baden-Württemberg, Alemaña, que se converteu no seu novo fogar.

## Notas 
## Véxase tamén 
### Ligazóns externas 
* Yazda.org
Paperwhite

**Paperwhite** é un grupo musical estadounidense de dream pop e synthpop formado na cidade de Nova York no ano 2014. Está composto polos irmáns Ben e Katie Marshall.

## Historia 
Ben e Katie Marshall son dous irmáns que medraron xuntos en Filadelfia, Pensilvania.

Paperwhite xurdiu en Brooklyn, Nova York, onde lanzaron o seu primeiro sinxelo, "Got Me Goin'", en xaneiro de 2014, o mesmo mes que a súa primeira actuación en directo. Produciron remixes para Deidre & the Dark ("Skeleton") e Fickle Friends ("Swim"). O dúo lanzou o sinxelo "Take Me Back" en xullo de 2014, obtendo críticas positivas de Stereogum e *Complex*. A súa canción "Pieces" foi estreada no blog musical de *The Guardian* en outubro de 2014, e na revista dixital *Spin*, onde se publicou o seu primeiro EP *Magic*, en novembro de 2014.

## Discografía 
### Extended Plays 
**Magic* (2014)
**Escape* (2016)

### Sinxelos 
*"Got Me Goin'" (2014)
*"Take Me Back" (2014)
*"Pieces" (2014)
*"Galaxy" (2014)
*"Get Away" (2015)
*"Unstoppable" (2016)
*"Wanderlust" (2016)
*"Human Nature" (2017)

### Remixes 
*Animals &ndash; "Ceilings"
*Deirdre & the Dark &ndash; "Skeleton"
*Fickle Friends &ndash; "Swim"
*Luxley &ndash; "Spirit"
*The Night VI &ndash; "Sienna"
*Nova &ndash; "Lovelife"
*Ryan Star &ndash; "World I Used to Know"

## Notas
Dormitorio

[miniatura|Dormitorio nun cadro de [Vincent van Gogh|Van Gogh.]]
**Dormitorio** é o nome da habitación usada, sobre todo, para o soño ou o descanso do residente ou ocupante. Na maioría dos casos, devandita habitación vén acompañada por mobles de tipo persoal ou de uso compartido privado (cama, escritorio, armario etc.).

Non se pode dicir con exactitude o que se fai nesta habitación, as actividades poden variar desde durmir, ler, ver a televisión, vestirse, conversar con outro usuario, repousar o corpo, ou simplemente illarse un pouco do exterior. Isto porque depende exclusivamente de cada usuario en especial.

En diferentes culturas, os espazos usados principalmente para outras actividades durante o día convértense en dormitorios durante a noite; mentres que noutras existen dormitorios específicos, que constitúen unha parte importante da casa, fogar ou vivenda.

## Tipos de dormitorios 
* **Dormitorio de matrimonio**
* **Dormitorio dobre**
* **Dormitorio individual**
* **Dormitorio estudo**
* **Dormitorio infantil**

## Notas 
## Véxase tamén 
### Outros artigos 
* Cuarto de baño
* Comedor
* Casa
Comedor

miniatura|Comedor señorial.
O **comedor** designa un espazo ou lugar no cal as persoas se reúnen para inxerir alimentos, xa sexa almorzo, comida, cea ou refrixerio. Pode haber un ou varios comedores nunha casa, edificio, empresa, hotel, oficina ou escola. Dependendo do lugar, do servizo e dos produtos que ofreza o comedor pode cambiar de nome: restaurante ou cafetaría, pero cumpre a mesma finalidade. 
O comedor é unha ampliación da cociña e polo xeral atópase preto desta, coa finalidade de atender ben aos comensais, e de levar e traer sen dificultade os aveños necesarios para a inxesta de alimentos: pratos, cubertos, manteis, potas con comida, xerras, panos de mesa etc. En ocasións, para aproveitar o espazo, a cociña e o comedor atópanse nun mesmo sitio.

## Notas 
## Véxase tamén 
### Outros artigos 
* Dormitorio
* Cuarto de baño
* Casa
Cuarto de baño

miniatura|346x346px|Cuarto de baño típico.
[miniatura|385x385px|Cuarto de baño en [Hong Kong, onde a área para ducharse comparte o mesmo espazo que o inodoro e o lavabo.]]
Un **cuarto de baño** (chamado tamén ***sanitario*** ou simplemente ***baño***) é unha habitación xeralmente utilizada para o aseo persoal, o ***baño*** e a evacuación de refugallos humanos.

## Elementos fundamentais dun baño 
* Bañeira e/ou ducha, aínda que tamén existe o baño de visitas que non adoita ter este elemento.
* Inodoro ou retrete utilizado para a evacuación.
* Lavabo (tamén chamado lavamans), onde se adoitan lavar as mans. Tamén se usa para afeitarse (os homes), cepillarse os dentes ou colocarse lentes de contacto.
* Espello, onde se reflicte a nosa imaxe e podémonos ver (adoita servir de apoio para peitearse, para retocarse a maquillaxe, afeitarse etc).
* Adicionalmente, tamén poden terse os seguintes elementos:
** Bidé, recipiente baixo con auga corrente e desaugadoiro, ideado para asear os órganos xenitais externos e o ano, aínda que tamén é utilizado para lavarse os pés;
** Armarios ou baldas para almacenar produtos de aseo.
** Urinarios, elementos usados nos sanitarios públicos para cabaleiros (recintos educativos, centros comerciais, oficinas etc.) sendo moi raro o seu uso en cuartos de baño residenciais.

### Accesorios habituais 
* Toalleiros, tanto para toallas de man como de baño;
* Portarrolos, para colocar o papel hixiénico;
* "Escobilleiro", para facilitar a hixiene do inodoro e doutras zonas.

### Particularidades 
En certos baños non se instalan todos os aparellos e accesorios que foron sinalados. En países fríos adóitase separar o inodoro (cun lavamans) noutro local á parte, posto que esta área require máis ventilación, e iso arrefriaría demasiado o ambiente cando se desexa tomar unha ducha.

## Galería de imaxes 

Ficheiro:1970s_bathroom_Hotel_Innsbruck.jpg|Baño dos anos 1970.
Ficheiro:Sanitário.JPG|Anuncio de sanitarios públicos en Brasil.
Ficheiro:FRA LH Lounge First.jpg|Baño en sala de espera de primeira clase nun aeroporto.
Ficheiro:Residential Bathroom.jpg|Baño moderno en residencia en Estados Unidos.
Ficheiro:Bathroom in the Beamish Museum 01.JPG|Baño en Beamish, Condado de Durham, Inglaterra.
Ficheiro:CasaMila-Bany.jpg|Cuarto de baño de principios do século XX, nun apartamento da Casa Milà, en Barcelona.

## Notas 
## Véxase tamén 
### Outros artigos 
* Casa
* Dormitorio
* Fontanería
* Comedor
Sandbox (álbum)

***Sandbox*** é o segundo álbum da banda estadounidense de indie rock Guided by Voices, publicado o ano 1987 a través do selo Halo Records. O disco foi gravado en Dayton, Ohio durante o verán de 1987 no garaxe de Steve Wilbur, que coproduciu o traballo coa banda.

## Listaxe de cancións 
## Notas
Together

***Together*** é o quinto álbum da banda canadense de indie rock The New Pornographers, publicado o 4 de maio de 2010 a través dos selos Last Gang Records no Canadá e de Matador Records nos Estados Unidos. O disco estreouse no número 18 da lista estadounidense *Billboard 200*.

O álbum gravouse en sete estudios diferentes da Columbia Británica e Nova York e conta coa colaboración de Zach Condon de Beirut, Annie Clark (tamén coñecida como St. Vincent), Will Sheff de Okkervil River, e os ventos de Sharon Jones & The Dap-Kings.

*Together* está dedicado á memoria de Lynn Calder, que era a nai do teclista Kathryn Calder e a irmanastra de Carl Newman. "Sweet Talk, Sweet Talk" apareceu nunha campaña publicitaria en 2011 do Amazon Kindle, mentres que "Moves" foi usada nun anuncio do Hyundai Accent e outro de T-Mobile.

## Listaxe de cancións 
## Notas
Michel-Marie-Bernard Calvet

**Michel-Marie-Bernard Calvet**, nado o 3 de abril de 1944 en Autun (Francia), é un relixioso marista, arcebispo de Nouméa dende 1981.
## Traxectoria 
Naceu en Autun, concello do departamento de Saona e Loira, o 3 de abril de 1944. Licenciouse en Matemáticas pola Universidade de Lión, e posteriormente formouse para ser sacerdote, licenciándose en Teoloxía polo Instituto Católico de Lión. O 28 de abril de 1973 foi ordenado sacerdote da Sociedade de María polo bispo auxiliar de Grenoble Michel Mondésert.

O 4 de xullo de 1979 foi nomeado bispo auxiliar de Nouméa e bispo titular de *Nigrae Maiores*. Recibiu a consagración episcopal de mans do arcebispo de Nouméa Eugène Klein o 4 de novembro do mesmo ano, e tivo como co-consagrantes principais ao bispo de Wallis e Futuna Lolesio Fuahea e ao arcebispo de Papeete Michel-Gaspard Coppenrath. O 19 de xuño de 1981 foi nomeado arcebispo de Nouméa.
## Notas
Gos d'atura català

O **pastor catalán** ou '''gos d'atura català'* é unha raza de can propia de Cataluña. É un can pastor que se utilizaba sobre todo para vixiar os rabaños durante o día na zona dos Pireneos e á zona ocupada pola transhumancia.

## Historia 
A orixe desta raza de can pastor é a mesma que a dos outros cans de pastoreo das altas montañas europeas. Proveñen dos cans asiático chegados a Europa coas invasións de bárbaros orientais e espallados por Europa polos romanos. Desta forma ten como parentes próximos o Pastor dos Pireneos ou o pastor de bergamasco. Así mesmo, en xacementos como os de Minferri atopáronse restos de cans de medida e estrutura parecidos xa no neolítico cara ao 2000 a. C. Porén, non é posible determinar a orixe do *pastor catalán'' xa que só se teñen debuxos de douscentos anos que testemuñen a súa existencia.

Dentro da poboación heteroxénea de cans que vivían nos mesmos Pireneos puidéronse seleccionar diversos cans que deron lugar a estándares e razas diferentes como veñen ser o pequeno pastor dos Pireneos, o mastín dos Pireneos, o can pastor vasco ou o mesmo can pastor catalán. E dentro deste grupo aínda foi posible seleccionar subgrupos illados como  son o can pastor aranés, o can pastor cerdano e o can pastor catalán de pelo curto aínda que non teñen ningún recoñecemento oficial.

## Véxase tamén 
### Ligazóns externas 
*Les races domèstiques autòctones de Catalunya 
* Club del gos d'atura català 
* Federació de concursos de gossos d'atura dels Països Catalans
Pedro Tertuliano Hervella Nieto

**Pedro Tertuliano Hervella Nieto**, nado na Rúa o 23 de marzo de 1891 e finado no Barco o 27 de agosto de 1970, foi un xornalista e escritor galego.

## Traxectoria 
Fillo de Antonio Hervella Ferreira. Estudou o bacharelato no instituto de Valladolid. Estudou Dereito na Universidade Central, licenciándose en 1913. Exerceu como avogado no partido xudicial do Barco. Colaborou en revistas xurídicas (*Astrea* e *Revista de Legislación y Jurisprudencia*), no periódico *El Sil* do Barco, en *Aquiana* de Ponferrada e foi correspondente de *Ideal* de Madrid (1912) onde asinaba co pseudónimo **Fray Marcelo**, *Correo de Galicia*, *El Noroeste* (1922) e *Vida Gallega*. Foi director e intérprete de obras teatrais representadas no Liceo Artesano (1911) e Círculo Católico de Obreros do Barco (1916).

## Recoñecementos 
En 1980 o Instituto de Estudos Valdeorreses elixiuno como primeiro Valdeorrés Ilustre. A sección de historia do IEV creou un premio de investigación que leva o seu nome.

## Notas 
## Véxase tamén 
### Ligazóns externas 
* Biografía na web do concello do Barco
FloraBase

**FlorBase** é unha web de acceso público da base de datos da flora de Australia Occidental. Achega información científica autorizada sobre 12.978 taxóns, incluíndo descricións, mapas, imaxes, estado de conservación e detalles de nomenclatura. Tamén se rexistran 1.272 exóticos taxóns (malezas naturalizadas).

O sistema toma os datos dunha serie de conxuntos, incluíndo o censo das plantas de Australia Occidental e da base de datos do Herbario de Australia que mostra preto de 650.000 coleccións de plantas. Estabeleceuse en novembro de 1998 por Alex Chapman, un científico de investigación e botánico do Herbario.

## Notas 
## Véxase tamén 
### Outros artigos 
* Flora de Australia
### Ligazóns externas 
* Páxina web de *FloraBase*
Global Research Identifier Database

**Global Research Identifier Database** (**GRID**) é un conxunto de datos de acceso público sobre institucións de todo o mundo que están implicados na investigación. Na base de datos, cada institución está acompañada dun enderezo único, moitas veces complementado con información, como as coordenadas xeográficas, a páxina web e a páxina da Wikipedia. Hai todo tipo de organización e de institutos. A base de datos contén máis de 63.000 entradas en forma de RDF.

## Notas 
## Véxase tamén 
### Ligazóns externas 
* Páxina oficial
María Tobío

**María de los Ángeles Tobío Fernández**, nada en Viveiro o 21 de febreiro de 1908 e finada en Vitoria o 13 de febreiro de 2004, foi unha bibliotecaria e escritora galega.

## Traxectoria 
Filla de Lois Tobío Campos. Trasladouse coa familia a Santiago de Compostela en 1915. Alí estudou o bacharelato e cursou a carreira de Filosofía e Letras. En 1931 casou con Pedro Martul Rey e trasladouse a Madrid onde traballou no Centro de Estudios Históricos e opositou ao Corpo de Auxiliares de Arquivos, Bibliotecas e Museos. Destinada a Ourense, en 1936 trasladouse a Madrid, onde a colleu o golpe de Estado do 18 de xullo de 1936. Traballou na Biblioteca Nacional. Cou caída de República fuxiu durante o inverno de 1939 e chegou a Francia. Foi detida e separada do seu home Pedro Martul Rey, que foi internado no campo de Argelès sur Mer, e ela e o seu fillo permaneceron en Montélimar. Grazas ao Comité Técnico de Ayuda a los Refugiados Españoles (CTARE) a parella e o seu fillo Pedro embarcaron no Ipanema rumbo a México, onde arribou o 7 de xullo de 1939. Alí puxo en marcha co seu home o Instituto Hispano-Mexicano Ruíz de Alarcón, na que se responsabilizou da dirección da Escuela de Señoritas, filial do centro. En 1948 regresaron a España e María solicitou o reingreso no Corpo de Auxiliares de Bibliotecas. Foi readmitida en 1950, pero sancionada, degradada e inhabilitada para ocupar cargos directivos e de confianza. Traballou no Arquivo Xeral de Galicia, na Biblioteca da USC e no Instituto Arcebispo Xelmírez. Finou en Vitoria o 13 de febreiro de 2004.

## Obras 
* *Anacos da vida dunha muller galega*, 2003.

## Notas 
## Véxase tamén 
### Ligazóns externas
El Luchador (Vilagarcía de Arousa)

***El Luchador*** foi un semanario editado en Vilagarcía de Arousa entre 1931 e 1932.

## Historia e características 
Órgano oficial do Partido Republicano Radical Socialista de Vilagarcía de Arousa, apareceu en 1931. Entre os seus colaboradores figurou Jesús Pedrido Ferrer. Dedicou o seu número 14 á figura de Cristovo Colón. Publicou un número extraordinario o 14 de abril de 1932 dedicado á figura de Joaquín Costa.

## Véxase tamén 
### Bibliografía 
* 

### Ligazóns externas 
* Viana Martínez, Victor (sen data). *Vilagarcía de Arousa durante la II República* *Revista eSmás* .
* Xornais na historia de Vilagarcía de Arousa patrimoniovilagarcia.com
El Luchador

***El Luchador*** foi o nome de varias publicacións:

****El Luchador***, periódico editado en Alacant entre 1913 e 1939.
****El Luchador***, semanario anarquista publicado en Barcelona desde xaneiro de 1931.https://egu.xunta.gal/gl/termo/146240/Luchador%2C%20El
****El Luchador***, periódico editado en Vilagarcía de Arousa entre 1931 e 1932.
Verbo (Vilagarcía de Arousa)

***Verbo*** foi un periódico editado en Vilagarcía de Arousa en 1934.

## Historia e características 
Publicación dependente do Partido Galeguista de Vilagarcía, apareceu en 1934. Constaba dunha soa folla de 0,70 x 0,50, feito para ser pegado nas paredes.

## Véxase tamén 
### Outros artigos 
* Lista de publicacións impresas da provincia de Pontevedra
### Ligazóns externas 
* Xornais na historia de Vilagarcía de Arousa
El Pueblo Muradano

***El Pueblo Muradano*** foi un periódico editado en Muros entre 1902 e 1906.

## Historia e características 
Apareceu o 3 de novembro de 1902. Inicialmente non tiña subtítulo, pero a partir do segundo ano subtitulouse *Periódico quincenal*. Entre os seus colaboradores figuraron Paulino Lago González, José Ignacio Novo e Atanasio López Fernández. Ademais de novas da comarca, publicaba contos e poesía en castelán. O seu número 18, aparecido o 29 de xuño de 1903, foi un *Número extraordinario dedicado a nuestros paisanos de América*, no que apareceu un longo poema dedicado "A Muros" de Francisco Tettamancy. Aínda se publicaba en xuño de 1906.

## Notas 
## Véxase tamén 
### Bibliografía 
* 

* 
### Outros artigos 
* Lista de publicacións impresas da provincia da Coruña
### Ligazóns externas 
* Ficha na Hemeroteca da Deputación de Pontevedra
Glow & Behold

***Glow & Behold*** é o segundo álbum da banda inglesa de indie rock Yuck, publicado o 30 de setembro de 2013 a través do selo Fat Possum Records. É o primeiro disco do grupo sen o vocalista e guitarrista Daniel Blumberg.

## Listaxe de cancións 
#"Sunrise in Maple Shade"
#"Out of Time"
#"Lose My Breath"
#"Memorial Fields"
#"Middle Sea"
#"Rebirth"
#"Somewhere"
#"Nothing New"
#"How Does It Feel"
#"Twilight in Maple Shade (Chinese Cymbals)"
#"Glow and Behold"
Koxie (cantante)

**Laure Cohen**, mellor coñecida como **Koxie**, nada en Neuilly-sur-Seine (París) o 26 de febreiro de 1977, é unha cantante francesa de orixe tunisiana.

## Traxectoria
Saltou á fama en 2007 coa canción "Garçon". Tamén en 2007 publicou o seu primeiro álbum, *Koxie*, e en xuño dese mesmo ano firmou un contrato coa compañía AZ, afiliada con Universal Music France.
## Discografía 
### Álbums 
**Koxie* (2007)
# "Intro"
# "Rêver de ça koxie"
# "Garçon"
# "Sortir de l’ombre"
# "Ma meilleure amie"
# "Seule avec toi"
# "Sacré salah"
# "Plus de place pour les rêves"
# "J’aime"
# "Je fais des rimes"
# "Femme de football fan"
# "Sans essayer"
# "La force de croire"

**Le prince charmant* (2012)
# "J'écris"
# "Daisy Luzion"
# "Le destin"
# "Le Prince Charmant"
# "Docteur lové"
# "Toi"
# "Nos enfants"
# "Maman"
# "Psychanalyste"
# "Tant pis pour toi"
# "Dealer de caresses"

### Sinxelos 
* "Garçon" (2007)
* "Ma meilleure amie" (2008)
* "Daisy Luzion" (2010)
* "Le Prince Charmant" (2011)

## Notas 
## Véxase tamén 
### Ligazóns externas 
* Koxie no sitio web oficial de Universal Music France
* Koxie en Skyrock
Painful

***Painful*** é o sexto álbum da banda estadounidense de indie rock Yo La Tengo, publicado o 5 de outubro de 1993 a través do selo Matador Records. Trátase do primeiro disco do grupo editado por esta discográfica.

## Listaxe de cancións
Wild Flag (álbum)

***Wild Flag*** é o único álbum da banda estadounidense de indie rock Wild Flag, publicado o 13 de setembro de 2011 a través do selo Merge Records nos Estados Unidos e de Wichita Recordings no Reino Unido.

## Listaxe de cancións
El Noyense

***El Noyense*** foi un periódico editado en Noia en 1884.
## Historia e características 
Subtitulado *Periódico semanal*, apareceu a principios de 1884.

## Notas 
## Véxase tamén 
### Ligazóns externas 
* Ficha na Hemeroteca de Deputación de Pontevedra
The Fool

***The Fool*** é o álbum de estrea da banda estadounidense de rock alternativo Warpaint, publicado o 25 de outubro de 2010 a través do selo Rough Trade Records. O disco foi gravado en dous estudios, Curves Studio e The Boat Studio, dos Ánxeles (California), durante o ano 2010 coa produción de Tom Biller, que tamén compartiu tarefas de mestura con Andrew Weatherall e Adam Samuels.

## Listaxe de cancións 
## Notas
Jesús Pedrido Ferrer

**Jesús Pedrido Ferrer**, nado en Vilagarcía de Arousa o 5 de novembro de 1883, foi un xornalista e escritor galego.

## Traxectoria 
Emigrou aos 17 anos á Arxentina. Colaborou en *La Razón* e *La Prensa* de Buenos Aires, e foi correspondende de *La Prensa* na guerra do Rif. Retornou a Vilagarcía nos anos vinte. Militou no Partido Republicano Radical Socialista. Colaborou en *El Luchador* e *Galicia Nueva*.

## Obras 
* *La Argentina y sus miserias*, 1914.
* *Pueblos y dioses*, 1932.
* *Eva Duarte de Perón*.
* *La España que perdimos*.
* *El juicio de Jesús de Nazaret*.

## Vida persoal 
Casou en Vilagarcía de Arousa en 1922 con Mercedes Rodríguez, filla de Lisardo Barreiro.

## Notas 
## Véxase tamén 
### Ligazóns externas 
* Xornalistas na Historia de Vilagarcía de Arousa
Selección de fútbol de Abkhazia

A **selección de fútbol de Abkhazia** é o equipo de fútbol que representa a Abkhazia. Como estado con recoñecemento parcial, non está afiliado coa UEFA e a FIFA, pero forma parte da ConIFA.

Participou nas dúas copas do mundo da ConIFA que houbo até agora acadando un oitavo posto na de 2014 e a vitoria no 2016. Tamén era un país participante na Eurocopa de Fútbol ConIFA 2015, aínda que tivo que abandonar por mor de problemas co visado.

Na actualidade está a formar parte da Eurocopa de Fútbol ConIFA 2017.

## Partidos
## Palmarés
#### Copas do Mundo da ConIFA
*Aparicións: 2 (*2014*, *2016*)
*Vitorias: 1 (2016)

#### Eurocopas de Fútbol da ConIFA
*Aparicións: 1 (*2017*)
*Vitorias: -

## Notas
José de Posada Herrera

**José Posada Herrera**, nado o 31 de marzo de 1814 en Posada de Llanes, Llanes, Asturias, e finado o 7 de setembro de 1885 Foi profesor da Escola especial de Administración en 1843, membro da Real Academia de Moral e Ciencias Políticas (1857), da Real Academia de Xurisprudencia e Lexislación (1864) e presidente do Ateneo de Madrid.

Desde o ano 1839 comezou unha intensa actividade política que o fixo testemuña e protagonista excepcional do seu axitado tempo. Durante o período entre 1839-1841, foi deputado por Asturias pola falta de escrúpulos e a habelenza, para que nas eleccións o goberno mantivese o control do resultado, para acada-la vitoria.

En 1868 pasou a ser  embaixador perante a Santa Sé en Roma para conseguir a reconciliación desta coa Revolución. Participou na redacción das Constitucións de 1869 e 1876, chegando a ser elixido por unanimidade, en 1876 durante a Restauración, presidente da cámara dos Deputados. Ocupou importantes cargos políticos como membro do Consello Real, e Presidente do Consello de Estado (1881).

Finalmente, chegou a ser Presidente do Consello de Ministros dende o 10 de outubro de 1883 –nese momento como pertencente a Izquierda Dinástica- durante pouco tempo pois Sagasta, o 18 de xaneiro de 1884, conseguiu tombar o goberno. Pretendeu levar a cabo varias reformas pero o seu goberno deixou case tódalas súas reformas inacabadas.

Pouco antes de morrer, recibiu de Afonso XII a condecoración do Vélaro de Ouro. (1843) reproducidos, os tres primeiros, polo Instituto Nacional de Administración Pública, en 1978 e o cuarto -que foi pensado para ser perdido– dedicado á Beneficienca Pública, polo Servizo de Publicacións da Universidade de Oviedo, en 1995, grazas á investigación que fixo  Francisco Sosa Wagner –profesor de Dereito Administrativo na Universidade de León- sobre o autor a quen considera o pai do Dereito Público en España e a quen se refiren dous dos seus últimos traballos: *Posada Herrera actor y testigo del siglo XIX* (1995) e *La construcción del Estado y del Derecho Administrativo: ideario jurídico-político de Posada Herrera* (2001). Para outros especialistas tamén é considerado como o "pai da ciencia administrativa española".

A investigación sobre este autor, especialmente sobre a súa actuación como parlamentario e político, é de grande interese actual, estando pendentes de publicación por varias investigacións, sobre o seu arquivo privado, que contén numerosos documentos e correspondencia con contido político e legal.

## Notas 
## Véxase tamén 
### Outros artigos 
* Goberno de José de Posada Herrera
* Izquierda Dinástica

### Ligazóns externas 
* Os gobernos do reino de España de 1833 - 1868
* *Relación histórica de Presidentes do Consejo de Ministros y del Gobierno*.
Uberon

**Uberon** é unha ontoloxía de anatomía comparada que representa unha gran variedade de estruturas atopadas en animais, como pulmóns, músculos, ósos, plumas e aletas. Estas estruturas están conectadas a outras estruturas vía relacións como meronimia e "desenvolvido dende". Un dos usos desta ontoloxía é o de integrar datos dende bases de datos biolóxicas diferentes, e dende outras ontoloxías específicas de especies como o Foundational Model of Anatomy.

## Notas 
## Véxase tamén 
### Ligazóns externas 
* Páxina oficial
Zdenko Križić

**Zdenko Križić**, nado o 2 de febreiro de 1953 en Johovac (Bosnia e Hercegovina), é un relixioso católico latino, bispo de Gospić-Senj dende 2016.

## Traxectoria 
Naceu o 2 de febreiro de 1953 en Johovac, unha vila do concello de Doboj, na República Serbia de Bosnia e Hercegovina. O 27 de xullo de 1970 profesou como carmelita descalzo, facendo a profesión solemne o 16 de xullo de 1976. Ao ano seguinte, o 26 de xuño de 1977 foi ordenado sacerdote.

O 4 de abril de 2016 foi nomeado bispo de Gospić-Senj. Recibiu a consagración episcopal o 25 de maio, de mans do arcebispo de Zagreb Josip Bozanić.
Juan Vicente Martínez Quelle

**Juan Vicente Martínez Quelle**, nado en Ferrol o 26 de xaneiro de 1875 e finado na mesma cidade o 20 de agosto de 1942, foi un xornalista e escritor galego.

## Traxectoria 
Chegou a Cuba o 24 de xuño de 1908 como mariñeiro da corveta *Nautilus*. Desertou e instalouse na Habana onde traballou como xornalista. Foi redactor de ''Airiños d'a Miña Terra*, en 1910 foi nomeado representante da revista *Suevia* na Habana. En 1913 fundou *Labor Gallega*. En 1919 foi redactor do xornal *La Nación*. Traduciu para o *Diario de la Marina* a obra de Castelao *Un ollo de vidro*. En 1922 foi director do semanario *España*. Publicou contos en *El Industrial*. En xullo de 1925 asumiu a dirección da colección popular La Novela. Tamén foi letrista de cancións.

En 1931 retornou a Galicia, instándose en Ferrol. Militou no Partido Republicano Radical Socialista, foi redactor de *El Correo Gallego* e dirixiu a revista *Labor Gallega* do Real Coro Toxos e Froles. Finou en Ferrol o 20 de agosto de 1942.

## Obras 
En 1924 foi incluído na antoloxía poética *Los argonautas*, na que aparecían os principais poetas cubanos do momento. Publicou en 1929 o libro de memorias *De mis viajes. Relato anecdótico y descriptivo*.

## Notas 
## Véxase tamén 
### Ligazóns externas 
* "Juan Vicente Martínez Quelle" *Diario de Ferrol'', 19/2/2017 .
Benjamin Altman

**Benjamin Altman**, nado o 12 de xullo de 1840 e finado o 7 de outubro de 1913, foi un empresario estadounidense de Nova York. Foi coñecido por crear a compañía B. Altman en 1865, e tamén por ser un grande amante e mecenas da arte, en especial do pintor Rembrandt. Altman chegou a ter unha importante colección de pinturas que doou ao Museo Metropolitano de Arte de Nova York.

## Biografía 
Benjamin Altman veu dunha familia de xudeus de Baviera, que emigraron a América en 1835 e onde abriron unha pequena tenda na Attorney Street de Nova York. Despois de traballar na tenda de mercadorías de seu pai, Altman estableceuse por conta propia. En 1865, fundou B. Altman & Co, unha tenda de tecidos situada na Terceira Avenida ao longo 10th Street, en Nova York. Co paso dos anos a tenda prosperou e puido ampliar por outros lugares. En 1877, abriu unha tenda en Sixth Avenida, coñecida como o "Palacio do Comercio" pola súa arquitectura de luxo, a tenda de Altman foi un dos primeiros en ter roupa para diferentes idades e en seccións diferentes.

Altman utilizou a súa riqueza para financiar diversas iniciativas na súa cidade natal. Pouco antes do seu falecemento creou a Fundación Altman, unha organización benéfica para dar apoio ás institucións educativas da cidade de Nova York.

## Colección de artes 
Benjamin Altman era un gran coleccionista de pinturas de Rembrandt e porcelana oriental. Á súa morte, doou a colección ao Museo Metropolitano de Arte. A colección tamén contén retratos notables de comerciantes flamengos e alemáns do Renacemento.

### Pinturas do legado de Benjamin Altman, 1913 
## Notes
Pablo Fernández Barba

**Pablo Fernández Barba**, nado en Madrid no ano 1976, é un profesor de secundaria e escritor en lingua galega.

## Traxectoria 
Licenciouse en Físicas na Universidade Autónoma de Madrid. Traballou como profesor de secundaria en Noia.

## Obra 
* *Transición* (2016). Noia: Urco Editora, col. Dr. Alveiros. 206 páxs. ISBN 978-84-15699-95-8.
**O día que lle puxen lume á libraría de vello* (2020). Cangas: Rinoceronte Ed. Morgante. 126 páxs. ISBN 978-84-15166-85-6. Infanto xuvenil.
**Testamento* (2023). Cangas: Ed. Morgante. 254 páxs. ISBN 978-84-19040-10-7.

## Premios 
* XVI Premio Vicente Risco de Creación Literaria (2015), por *Transición*.

## Notas
Chivas USA

O **Club Deportivo Chivas USA** foi un club de fútbol profesional da cidade dos Ánxeles que xogou na Major League Soccer. Xogaba os seus partidos no StubHub Center en Carson, California e era propiedade do club mexicano CD Guadalajara. En 2014 a MLS comprou o club con plans de vendelo a novos propietarios e nese mesmo ano disolveuse.

## Historia 
O equipo fundouse o 2 de agosto de 2004, na cidade dos Ánxeles, a cidade onde hai máis habitantes mexicanos de todo Estados Unidos. O club era propiedade do CD Guadalajara, herdando as súas cores, símbolos e alcume . A súa primeira tempada foi no ano 2005, contando con xogadores cedidos polo equipo mexicano. Foi unha tempada para adaptarse á nova competición e a franquía acabou na última posición. Ao seguinte ano o Chivas logrou a súa primeira clasificación para os playoffs, pero perdeu nas semifinais de conferencia fronte ao Houston Dynamo. O adestrador Bob Bradley foi nomeado adestrador do ano da MLS e Jonathan Bornstein foi nomeado como mellor debutante do ano. O ano 2007 foi o mellor da súa historia xa que acadaron a primeira posición da Conferencia Oeste, pero foron eliminados de novo nas semifinais de conferencia.

Na tempada do 2008 sumaron unha nova clasificación para as roldas eliminatorias pero desta vez caeron fronte ao Real Salt Lake nas semifinais de conferencia. No ano seguinte de novo se clasificaron para as eliminatorias, pero volveron caer nas semifinais. No ano 2010 **The Goats** foi o peor equipo da tempada só por diante do D.C. United, no que tivo moito que ver a marcha das súas estrelas, como Sacha Kljestan. Na seguinte tempada viuse unha lixeira mellora na franquía pero aínda así non foron quen de chegar ao playoff. En agosto de 2012 Jorge Vergara e a súa esposa compraron o cen por cen da franquía tentando mellorar a situación do club, cousa que non funcionou, xa que nesa mesma tempada o Chivas quedou en última posición. Comezaron as azueiras sobre a posible compra da franquía por parte da MLS . No ano 2014, a que ía ser a última tempada na MLS o equipo volveu a rematar na derradeira posición.

No ano 2014 confirmouse a venda da franquía por parte de Jorge Vergara á Major League Soccer por 70 millóns de dólares .

## Estadio 
**Chivas USA** xogaba os seus partidos como local no StubHub Center de Carson, California. O estadio era compartido co Los Angeles Galaxy. As bancadas tiñan capacidade para 27,000 persoas. 
## Récords 
### Xogadores con máis partidos 
### Xogadores con máis goles 
## Notas
Cepillo de dentes

miniatura|Cepillos de dentes.
O **cepillo de dentes**, ou **cepillo dental**, é un utensilio de hixiene oral, utilizado para limpar os dentes e as enxivas. Consiste nun corpo ou mango aproximadamente recto nun de cuxos extremos (ou cabeza do cepillo) atópase un denso conxunto de porcas perpendiculares ao corpo que facilita a limpeza de áreas da boca difíciles de alcanzar. Adoita utilizarse en combinación con pasta de dentes ou dentífrico, que tipicamente contén flúor para aumentar a eficacia do cepillado.

Atópanse dispoñibles no mercado en diferentes tamaños, formas e texturas de porcas e adóitanse comercializar coa mención suave, medio ou duro en función da súa dureza, aínda que non existe norma en vigor que estableza os limiares de dureza para diferenciar devanditas mencións. A maioría dos cepillos dentais son fabricados con corpos de plástico e porcas de fibras sintéticas.

## Notas 
## Véxase tamén 
### Outros artigos 
* Árbore cepillo de dentes
* Cepillo
* Cepillo dental eléctrico
* Cepillos interproximais
* Fío dental
* Lapis branqueador
* Pasta dental

### Ligazóns externas 
* Historia do cepillo de dentes, .
Manuel Resumil Aragunde

**Manuel Resumil Aragunde**, nado en Cornazo (Vilagarcía de Arousa)  en 1905, foi un avogado, xornalista e escritor galego.

## Traxectoria 
Emigrou á República Dominicana en 1922. Licenciouse en Dereito. Colaborou en *Galicia Nueva*. Secretario de Falange Española na República Dominicana durante a guerra civil española, colaborou no semanario *Amanecer*, editado polos falanxistas en Ciudad Trujillo en 1938. Nacionalizado dominicano, foi amigo e colaborador de Rafael Leónidas Trujillo, foi presidente da Cámara Oficial de Comercio, Agricultura e Industria do distrito de Ciudad Trujillo (1940-1954),  representante da República Dominicana en distintos Comités da ONU e Secretario de Estado de Industria, Comercio e Banca (1955-1956).

## Obras 
* *Alejandro el Grande. Comedia en tres actos*, 1925.
* *El Estado como agente activo de la industrialización de la República Dominicana*, 1959.

## Véxase tamén 
### Ligazóns externas 
* Xornalistas na historia de Vilagarcía de Arousa
Bibliotheca Alexandrina

A **Bibliotheca Alexandrina** (en ; *Maktabat al-Iskandarīyah*) é unha gran biblioteca e centro cultural da cidade exipcia de Alexandría. A biblioteca foi fundada como un conmemoración e lembranza da antiga Biblioteca de Alexandría, e é tamén un intento de recuperar a antiga gloria da cidade como centro de estudo e erudición.

## Historia 
No ano 1987 xurdiu un ambicioso proxecto cultural: construír unha nova biblioteca —a *Bibliotheca Alexandrina*— na cidade de Alexandría para recuperar así un enclave mítico da Antigüidade, patrimonio da Humanidade. Isto ocorría uns 1.600 anos despois da desaparición definitiva daquelas grandes coleccións do saber. Para levar a cabo semellante proxecto uníronse os esforzos económicos de diversos países europeos, americanos e árabes, máis o goberno de Exipto e a UNESCO. O orzamento naquel ano foi de 230 millóns de dólares. As obras comezaron o día 15 de maio de 1995 e remataron o 31 de decembro de 1996. Á súa inauguración acudiron tres raíñas: a de España, a de Suecia e a de Xordania, ademais dalgúns xefes de Estado.

## Notas 
## Véxase tamén 
### Ligazóns externas 
* Páxina web oficial da Bibliotheca Alexandrina 
* Arquivo web da Bibliotheca Alexandrina  
* Colección de fotografías do complexo
Adelaide Oval

O **Adelaide Oval** é o principal estadio deportivo da cidade de Adelaida, en Australia. O seu terreo de xogo con forma oval serve para a práctica do crícket e do fútbol australiano, malia que tamén pode ser empregado para o fútbol ou o rugby. O recinto foi aberto en 1871 e despois da última reforma rematada en 2014 a capacidade das bancadas é de 53,583 localidades, o que fai do Adelaide Oval o cuarto estadio de Australia.

Neste estadio xogan os seus encontros como locais os Adelaide Strikers da liga australiana de crícket Twenty20, e dende 2014 tamén os equipos Adelaide Football Club e Port Adelaide Football Club da popular Australian Football League, que até entón tiñan ó Football Park (51,515 localidades) como fogar. Tamén acolle numerosos encontros internacionais das diversas seleccións nacionais de Australia, así como encontros ocasionais do Adelaide United da A-League de fútbol, e concertos de música. O propietario do recinto é o Goberno de Australia Meridional.

## Véxase tamén
### Ligazóns externas
* Páxina oficial do Adelaide Oval 

### Outros artigos
* Adelaide Strikers
* Adelaide Football Club
* Port Adelaide Football Club
Lorenzo García Vidal

**Lorenzo García Vidal**, nado en Loureiro (Concello de Cotobade) o 20 de febreiro de 1846 e finado na mesma parroquia o 30 de abril de 1928, foi un avogado e político galego.

## Traxectoria 
Fillo de Carlos García Vidal e Josefa Vidal Justo. Estudou o bacharelato en Pontevedra, rematando en 1866. Estudou dereito na Universidade de Santiago de Compostela licenciándose en 1870. Regresou a Loureiro para exercer a avogacía. En 1872 foi alcalde de Cotobade. Foi escribán de Ponte Caldelas, deputado provincial e avogado de beneficencia. Foi nomeado gobernador civil de Lugo o 6 de marzo de 1899. En 1902 foi gobernador civil de Ourense. Finou en Loureiro o 30 de abril de 1928 aos 82 anos.

## Vida persoal 
Foi pai de José García Vidal.

## Notas 
## Véxase tamén 
### Bibliografía 
* 
### Ligazóns externas 
* José de Cora (11/3/2017). "El gobernador enamorado", *Bitacora de Cora* .
Polución nocturna

Unha **emisión nocturna** ou **polución nocturna** é unha exaculación involuntaria de seme que ten lugar durante o sono.

As polucións nocturnas son máis comúns durante os últimos anos da adolescencia, aínda que se presentan tamén no adulto. Poden estar, ou non, acompañadas por soños eróticos. Algúns homes espértanse durante a exaculación, mentres que outros seguen durmindo e soamente se dan conta ao espertaren e comprobaren que a roupa interior está manchada de seme, ou nin sequera o notan se é que este secou. Con frecuencia non lembran ningún tipo de soño con contido sexual, salvo os casos en que as súas características particulares (sensación de realismo, intensidade) os gravan na mente.

Durante a puberdade, o 13 % dos homes experimentan a primeira exaculación da súa vida ou espermarquia durante unha polución nocturna. Segundo os estudos de Kinsey, os homes que teñen a súa primeira exaculación como consecuencia dunha polución nocturna, presentan a espermarquia máis ou menos un ano despois daqueles que a alcanzan por estimulación física, independentemente de que esta sexa por masturbación ou relación sexual.

## Notas 
## Véxase tamén 
### Outros artigos 
* Espermarquia
* Tumescencia peneal nocturna

### Ligazóns externas 
* Puberdade nos nenos, con información sobre a polución nocturna. MedlinePlus
Lista de panteóns e tumbas dos gobernantes en Portugal

Esta **lista de lugares de sepultamento de gobernantes** indica onde se atopan as tumbas dos monarcas, titulares e consortes de territorios soberanos e que se atopan en Portugal. Inclúense reis e condes soberanos de territorios independentes durante o tempo do reinado destas persoas, ben como os seus cónxuxes.

## Notas
## Véxase tamén 
### Bibliografía 
*
Eugenie Bouchard

miniatura

**Eugenie Bouchard**, nada en Montreal (Quebec) o 25 de febreiro de 1994, é unha tenista profesional canadense.

## Traxectoria
O seu único título da WTA é o torneo de Nuremberg de 2014 onde venceu a checa Karolina Pliskova, pero tamén acadou a final de Wimbledon, onde caería ante Petra Kvitova, e as semifinais do Open de Australia e de Roland Garros nese mesmo ano, conseguindo así o 20 de outubro de 2014 o quinto posto do ránking WTA que ata o de agora é o súa mellor posición.

## Notas
Jeļena Ostapenko

miniatura|dereita|Jeļena Ostapenko en xuño de 2017.

**Jeļena Ostapenko**, nada en Riga o 8 de xuño de 1997, é unha tenista profesional letoa.

## Traxectoria
En 2017 gañou o Torneo de Roland Garros, cando estaba no posto 47 da WTA .

## Notas
Acrophoca

***Acrophoca longirostris*** é unha especie extinta de pinnípedes cuxos fósiles foron descubertos no Perú e Chile. Crese que era o antepasado da moderna foca leopardo.

Os seus fósiles foron atopados xunto ós de *Thalassocnus* e cetáceos como *Odobenocetops*, así como animais modernos como golfiños, mascatos e cormoráns.

## Descrición 
miniatura|esquerda|Recreación. 
*Acrophoca* roldaba os 1,5m de longo, e non estaba tan ben adaptado para nadar como os seus descendentes, con aletas menos desenvolvidas e un pescozo menos aerodinámico. Isto podería indicar que pasaba gran parte do seu tempo preto da costa indicate. A súa dieta consistía probablemente en peixes.

## Notas 
## Véxase tamén 
### Bibliografía 
* *World Encyclopedia of Dinosaurs & Prehistoric Creatures: The Ultimate Visual Reference To 1000 Dinosaurs And Prehistoric Creatures Of Land, Air And Sea ... And Cretaceous Eras (World Encyclopedia)* de Dougal Dixon
Caleb Stanko

**Caleb James Stanko**, nado o 26 de xullo de 1993 en Holly, Míchigan, é un futbolista estadounidense. Xoga como mediocampista e o seu equipo actual é o SC Freiburg da 2. Bundesliga alemá.

## Traxectoria 
### Selección nacional 
O 16 de maio de 2016, Stanko foi convocado por primeira vez á selección nacional dos  con miras a un partido amigable de preparación para a Copa América Centenario. No entanto, Stanko non pode ser convocado para o torneo xa que non foi incluído na lista preliminar de 40 xogadores.

## Notas 
## Véxase tamén 
### Ligazóns externas 
* Perfil en Soccerway.com
Johanna Konta

miniatura|Konta no 2012

**Johanna Konta**,  nada en Sydney o 17 de maio de 1991, é unha ex-tenista profesional australiana nacionalizada británica.

## Traxectoria
No ano 2012 nacionalizouse británica e comezou a competir na Copa Federación para este país. Ten no seu palmares tres títulos de WTA, os torneos de Miami e Sydney de 2017 e o de Standford no 2016, ano no que tamén foi finalista no torneo de Pequín. O 17 de xullo de 2017 acadou o súa mellor posición na clasificación da WTA ocupando a cuarta posición.

Retirouse da práctica profesional do tenis o 1 de decembro de 2021 á idade de 30 anos.

## Notas
Lingua kaqchikel

O **kaqchikel** ou **kaqchiquel** é unha lingua indíxena mesoamericana e un membro da póla quicheana-mameana da familia de linguas maias. É falada polo pobo kaqchikel no centro de Guatemala (lingua nacional). Está estreitamente relacionada coa lingua quiché e a lingua tz’utujil. O kaqchikel está clasificado como "vulnerable" polo Libro Vermello das Linguas Ameazadas da UNESCO.

O kaqchikel é ensinado nos colexios públicos a través dos programas educativos multilingües e interculturais do país.

## Notas 
## Véxase tamén 
### Bibliografía 
* "The Semantic Value of the -a' and the -i' Noun Plurals in Cakchiquel," de Larry L. Richman en *Notes on Linguistics*, Summer Institute of Linguistics, vol. 13, xaneiro de 1980
*
The OA

***The OA*** é unha serie de televisión estadounidense de misterio e ciencia ficción con elementos de fantasía, que foi estreada en Netflix o 16 de decembro de 2016. Creada e producida por Brit Marling e Zal Batmanglij, a serie é a súa terceira colaboración xuntos. Na serie, Marling protagoniza unha moza chamada Prairie Johnson que reaparece despois de sete anos desaparecida. Prairie agora chámase a si mesma "The OA", e malia que antes de desaparecer era cega, agora pode ver.

## Notas 
## Véxase tamén 
### Ligazóns externas 
* Páxina oficial
*